Държавен вестник, бр. 106, 2002 г., стр. 3

Б Р О Й  106
Д Ъ Р Ж А В Е Н   В Е С Т Н И К
С Т Р .  3
“Раздел V
Организация на работата на комисията и на
нейната администрация
Чл. 19. Директорите на дирекции ръково-
дят, организират, контролират, координират,
отчитат и носят отговорност за дейността и за
изпълнението на задачите на съответната ди-
рекция в съответствие с определените с пра-
вилника функции.
Чл. 20. Началниците на териториалните от-
дели на комисията ръководят, организират,
контролират, координират, отчитат и носят
отговорност за дейността и за изпълнението на
задачите на съответния териториален отдел в
съответствие с определените с правилника фун-
кции и въз основа на писмено упълномощаване
от страна на председателя на комисията.
Чл. 21. Освен определените с правилника
функции дирекциите изпълняват и други зада-
чи, възложени им от председателя на комисия-
та в кръга на правомощията на комисията.
Чл. 22. Държавните служители и лицата,
работещи по трудово правоотношение в адми-
нистрацията на комисията, изпълняват възло-
жените им задачи и отговарят пред прекия си
ръководител за изпълнението на работата съ-
образно длъжностните си характеристики.
Чл. 23. (1) За образцово изпълнение на слу-
жебните си задължения държавните служите-
ли в администрацията на комисията имат пра-
во на отличия и награди в съответствие със
Закона за държавния служител, а служителите
по трудово правоотношение—съгласно Вътреш-
ните правила за организацията на работната
заплата на комисията.
(2) Награждаването на служители от адми-
нистрацията на комисията се извършва със за-
повед на председателя на комисията. В запо-
ведта за награждаване се определя видът отли-
чие или награда, като по преценка председате-
лят може да награди едновременно с отличие и
с предметна или парична награда. Наградите
могат да бъдат в размер до 3 минимални работ-
ни заплати за една календарна година.
(3) Средствата за награди се изплащат от
бюджета на комисията.
Чл. 24. Работното време на администрация-
та на комисията е от 9 ч. до 17 ч. и 30 мин. с
обедна почивка от 12 ч. и 30 мин. до 13 ч.”
Заключителна разпоредба
§ 9. Постановлението влиза в сила от 1 ок-
томври 2002 г.
За министър-председател:
Лидия Шулева
Главен секретар на Министерския съвет:
Севдалин Мавров
61845
ПОСТАНОВЛЕНИЕ № 247
ОТ 1 НОЕМВРИ 2002 Г.
за приемане на Наредба за условията и реда
за сключване на задължителна застраховка,
покриваща отговорност на туроператора
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за условия-
та и реда за сключване на задължителна застра-
ховка, покриваща отговорност на туроператора.
Заключителна разпоредба
Параграф единствен. Постановлението вли-
за в сила от 1 януари 2003 г.
За министър-председател:
Лидия Шулева
Главен секретар на Министерския съвет:
Севдалин Мавров
НАРЕДБА
за условията и реда за сключване на задължи-
телна застраховка, покриваща отговорност на
туроператора
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят:
1. условията и редът за сключване, подновя-
ване и прекратяване на задължителна застра-
ховка, покриваща лимитите на отговорност на
туроператора;
2. срокът на задължителната застраховка;
3. минималното застрахователно покритие;
4. минималният размер и начинът за опре-
деляне на застрахователната сума и застрахо-
вателната премия;
5. правомощията на държавните органи и
контрол.
Чл. 2. Целта на наредбата е да гарантира
защитата на потребителите на организирани
групови и индивидуални туристически пътува-
ния с обща цена (организирани пътувания) сре-
щу рискове, свързани с неразплащане на тур-
оператора с негови контрагенти и доставчици.
Чл. 3. Обект на задължително застраховане
по наредбата е отговорността на туроператора
за причинени вреди на потребителя вследствие
на неразплащане със своите контрагенти и дос-
тавчици, включително при неплатежоспособ-
ност и несъстоятелност на туроператора.
Чл. 4. (1) Задължителната застраховка тряб-
ва да покрива:
1. възстановяване на платените от потре-
бителя суми по договора преди започване на
пътуването;
2. заплащане на разликата в случаите, кога-
то по време на пътуването са предоставени само
част от услугите, уговорени в договора;
3. разходите, свързани с връщане на потре-
бителя до началния пункт на пътуването.